**DECIZIA ETAPEI DE ÎNCADRARE**

## Nr. din 24.05.2018

Ca urmare a solicitării de emitere a acordului de mediu adresate de **SC EUROCERT BUCOVINA SRL**, cu sediul în oraşul Frasin, nr. 853, jud. Suceava, înregistrată la APM Suceava cu nr. 2831/21.03.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 18.05.2018, că proiectul ***Balastiera Stulpicani aval 2*** propus a fi amplasat în oraşul Frasin nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 2, lit. a;

b) Conform criteriilor de selecţie din anexa 3 la HG nr. 445/2009:

**1. Caracteristicile proiectului**

a) mărimea proiectului:

Scopul investiţiei este recalibrarea şi decolmatarea albiei minore a râului Suha şi mărirea secţiunii de scurgere. Se urmăreşte decolmatarea albiei pentru asigurarea scurgerii normale a apei.

Lucrările proiectate constau în:

* Perimetrul de exploatare ”Stulpicani aval 2” este amplasat pe raza orașului Frasin, pe malul drept ale râului Suha. În capătul aval al perimetrului, se află confluenţa râului Suha cu pârâul Braniştea şi amonte de perimetru, la o distanţă de circa 1.600 m, se află confluenţa râului Suha cu pârâul Ursoaia. Amonte de perimetru de exploatare Stulpicani aval 2, la o distanţă de 2,00 km, se află o punte pietonală, iar la o distanță de 0,25 km aval de perimetru, se află podul Plutonița.
* Accesul în perimetrul de exploatare se realizează din drumul judeţean DJ 177 A Frasin - Ostra, pe drumuri comunale şi pe drumuri de exploatare ce vor fi amenajate corespunzător, pe malul stâng al râului Suha şi vor fi întreţinute permanent de către beneficiar. Pentru o exploatarea corespunzătoare a perimetrului se va amenaja un podeț din tuburi de beton Ø 500 mm, pe o lățime a albiei de cca. 25 m.
* Perimetrul are formă poligonală cu S= 20.000 mp, cu Lmed= 930 m şi Bmed= 20 m.
* Exploatarea agregatelor minerale se va realiza tip şenal, în lungul cursului râului Suha, prin retragere, din aval spre amonte, în fâşii longitudinale, succesive şi paralele cu râul, realizându-se un canal pentru dirijarea cursului de apă pe central albiei minore a râului Suha. Adâncimea maximă de extracţie va fi de 2,05 m, iar cea medie de 1,00 m, fără a coborî sub cota talvegului natural al râului.
* Pileri de siguranţă:- 250 m faţă de podul Plutoniţa;

-2000 m faţă de puntea pietonală;

Perimetrul de exploatare este delimitat de următoarele coordonate STEREO 70:

|  |  |  |
| --- | --- | --- |
| Nr. pct. | X | Y |
| 1 | 664882 | 558440 |
| 2 | 664906 | 558432 |
| 3 | 665120 | 558747 |
| 4 | 665261 | 558926 |
| 5 | 665518 | 559092 |
| 6 | 665525 | 559127 |
| 7 | 665252 | 558945 |
| 8 | 665106 | 558760 |

b) *cumularea cu alte proiecte* – nu este cazul.

c) *utilizarea resurselor naturale*: se vor extrage agregate minerale de râu;

Mod de asigurare a utilităţilor:

-Nu se utilizează apă în procesul tehnologic sau pentru consum menajer.

-Nu se execută operaţii de sortare a materialului exploatat, nu rezultă ape uzate tehnologice şi menajare.

-Alimentarea cu energie electrică: nu este cazul.

-Alimentarea cu energia termică: nu este cazul.

d) *producţia de deşeuri:* deşeuri menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: în perioada lucrărilor de exploatare, zgomotul va fi generat de utilajele şi mijloacele de transport, nefiind afectate zonele locuite;

f)  *riscul de accident*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate;

**2. Localizarea proiectului**

2.1 *utilizarea existentă a terenului*: - folosinţa actuală: teren albie minoră a râului Suha, care nu va fi modificată prin implementarea proiectului propus.

2.2 *relativa abundenţă a resurselor naturale din zonă, calitatea şi capacitatea regenerativă a acestora:* agregate minerale de râu, acumulate ca material aluvionar, cu posibilitate de reacumulare în caz de viituri.

*2.3 capacitatea de absorbţie a mediului, cu atenţie deosebită pentru:*

a) zonele umede – lucrările propuse sunt în bazinul hidrografic Siret, în albia minoră a râului Suha;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate – nu este cazul.

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – lucrările propuse se află în în extravilanul localităţilor, fără a afecta areale locuite.

**3. Caracteristicile impactului potenţial**

*a). Extinderea impactului, aria geografică şi numărul de pesoane afectate* – lucrările de exploatare agregate minerale de râu nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). Natura transfrontieră a impactului* – lucrările propuse nu au efecte transfrontieră;

*c). Mărimea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*d). Probabilitatea impactului* – impact redus, pe perioada de execuţie şi în perioada de funcţionare a obiectivului;

*e). Durata, frecvenţa şi reversibilitatea impactului* – impact redus, pe perioada de execuţie şi în perioada de funcţionare a obiectivului

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

- nu este cazul.

Condiţiile de realizare a proiectului:

a)- titularul are obligaţia de a constitui garanţia financiară pentru lucrările de refacere a mediului, în conformitate cu prevederile legale;

b)- titularul are obligaţia ca înainte de începerea exploatării să solicite şi să obţină autorizaţia de mediu;

c)- exploatarea se va face strict cu respectarea condiţiei de adâncime maximă de exploatare permisă de actele de reglementare, făfă a coborî sub cota talvegului natural al râului;

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Gheorghe Aldea**

**Şef Serviciu Avize, Acorduri, Autorizaţii, Întocmit,**

**Ing. Constantin Burciu Ing. Doru Cojocaru**